Oblika poročila o izvajanju Protokola OZN-EKE o registrih izpustov in prenosov onesnaževal v skladu Sklepom I/5 (ECE/MP.PRTR/2010/2/Add.1)

**OBRAZEC ZA POTRJEVANJE**

**To poročilo je predloženo v imenu:  Republika Slovenija**

**[ime pogodbenice ali podpisnice] v skladu s Sklepom I/5**

|  |  |
| --- | --- |
| Ime in priimek uradnika, odgovornega za predložitev nacionalnega poročila: | Tone Kvasič, Ministrstvo za okolje podnebje in energijo |
| Podpis: |  |
| Datum: |  |

**POROČILO O IZVAJANJU**

**Prosimo, navedite naslednje podatke o izvoru tega poročila:**

|  |  |
| --- | --- |
| *Pogodbenica/podpisnica* | Republika Slovenija |
| *NACIONALNA KONTAKTNA TOČKA* | |
| Polno ime ustanove: | Ministrstvo za okolje, podnebje in energijo |
| Ime in priimek ter naziv uradnika: | Tone Kvasič |
| Poštni naslov: | Langusova cesta 4, 1000 Ljubljana |
| Telefon: | +386 (0)1 478 82 00 |
| Faks: | / |
| E-naslov: | gp.mope@gov.si |

|  |  |
| --- | --- |
| *Uradnik za stike za nacionalno poročilo (če je kdo drug):* |  |
| Polno ime ustanove: |  |
| Ime in priimek ter naziv uradnika: |  |
| Poštni naslov: |  |
| Telefon: |  |
| Faks: |  |
| E-naslov: |  |
| *Imenovani pristojni organ, odgovoren za upravljanje nacionalnega ali regionalnega registra (če je drug):* | *Agencija Republike Slovenije za okolje* |
| Polno ime ustanove: | *Agencija Republike Slovenije za okolje* |
| Ime in priimek ter naziv uradnika: | Mag. Petra Ulamec |
| Poštni naslov: | Vojkova 1b, 1000 Ljubljana |
| Telefon: | +386 (0)1 478 40 00 |
| Faks: | / |
| E-naslov: | gp.arso@gov.si |

|  |
| --- |
| **Navedite kratek opis postopka, na podlagi katerega je bilo pripravljeno poročilo, vključno z informacijami o vrstah državnih organov, s katerimi ste se posvetovali ali ki so prispevali k njegovi pripravi, o načinu posvetovanja z javnostjo in o tem, kako je bil upoštevan izid javnega posvetovanja, ter o gradivu, ki je bilo uporabljeno kot podlaga za pripravo poročila.** |
| Odgovor:  Poročilo je v javni obravnavi na spletni strani Ministrstva za okolje, podnebje in energijo v času trajanja 30 dni. O objavi poročila in vabilu javnosti za sodelovanje smo na spletni strani ministrstva objavili vabilo. |

**3., 4. in 5. člen**

|  |
| --- |
| **Navedite zakonodajne, ureditvene in druge ukrepe, s katerimi se izvajajo splošne določbe 3. (splošne določbe), 4. (osnovni sestavni deli sistema registrov izpustov in prenosov onesnaževal (RIPO)) in 5. (zasnova in struktura) člena.** |
| Zlasti opišite: |
| a) v zvezi s **prvim odstavkom 3. člena** sprejete ukrepe, s katerimi se zagotovi izvajanje določb protokola, vključno z izvršilnimi ukrepi; |
| b) v zvezi z **drugim odstavkom 3. člena** sprejete ukrepe za uvedbo obsežnejšega ali javnosti dostopnejšega registra izpustov in prenosov onesnaževal (RIPO), kakor ga zahteva protokol; |
| c) v zvezi s **tretjim odstavkom 3. člena** sprejete ukrepe za zagotovitev, da zaposleni v industrijskem kompleksu in posamezniki, ki javnim organom prijavijo industrijski kompleks zaradi kršitve notranje zakonodaje, sprejete za izvajanje tega protokola, niso kaznovani, preganjani ali nadlegovani zaradi prijave kršitve; |
| d) v zvezi s **petim odstavkom 3. člena,** ali je bil sistem RIPO vključen v druge mehanizme poročanja, in če je ta vključitev bila, v katere sisteme. Ali je ta vključitev odpravila podvojeno poročanje? Ali so bile kakršne koli posebne težave pri vključevanju in kako so bile premagane; |
| e) v zvezi s **prvim** **odstavkom 5. člena,** kako je mogoče izpuste in prenose iskati ter prepoznavati glede na parametre iz pododstavkov a do f; |
| f) v zvezi s **četrtim** **odstavkom 5. člena** navedite splošni naslov vira (URL) ali internetni naslov, kjer je register lahko stalno in takoj dostopen, ali druga elektronska sredstva z enakim učinkom; |
| g) v zvezi s **petim in šestim odstavkom 5. člena** navedite informacije o povezavah med registrom pogodbenice in ustreznimi obstoječimi javno dostopnimi zbirkami podatkov o vsebinah, povezanih z varovanjem okolja, če te obstajajo, in o povezavah z registri RIPO drugih pogodbenic. |

|  |
| --- |
| Odgovor:  a.) Slovenija je Protokol PRTR ratificirala z Zakonom o ratifikaciji Protokola o registrih izpustov in prenosov onesnaževal (Uradni list RS, št. 1/10). Nabor industrijskih dejavnosti, onesnaževal, pragov za poročanje in metodologijo zbiranja in preverjanja poročanih podatkov pa so predpisani z Uredbo Evropskega parlamenta in Sveta (ES) št. 166/2006 o Evropskem registru izpustov in prenosov onesnaževal ter spremembi Direktiv Sveta 91/689/EGS in 96/61/ES (v nadaljevanju, Uredba E-PRTR), oziroma od 1. januarja 2028, z Uredbo (EU) 2024/1244 Evropskega Parlamenta in Sveta o sporo­čanju okoljskih podatkov industrijskih naprav, vzpostavitvi portala industrijskih emisij in razveljavitvi Uredbe (ES) št. 166/2006.  Uredbe Evropske Unije so pravno zavezujoč akt in se v celoti uporablja v vseh državah EU. Na podlagi Uredbe E-PRTR, je Evropska Unija vzpostavila javno dostopen Evropski portal industrijskih emisij https://industry.eea.europa.eu/, ki ga upravlja in vzdržuje Evropska Okoljska Agencija (v nadaljevanju, Portal industrijskih emisij). Republika Slovenija poroča v Portal industrijskih emisij, oziroma njegova predhodnika Evropski PRTR register in Evropski register emisij onesnaževal (EPER) od poročevalskega leta 2004, naprej.  Dodatno je Slovenija sprejela Uredbo o izvajanju Uredbe Evropskega parlamenta in Sveta (ES) št. 166/2006 o Evropskem registru izpustov in prenosov onesnaževal ter spremembi Direktiv Sveta 91/689/EGS in 96/61/ES (Uradni list RS, št. 77/06) s katero je določila pristojni organ za izvajanje poročanja in vodenja registra, nadzor nad izvajanjem poročanja, frekvenco poročanja in prekrške.  Republika Slovenija je v skladu s četrtim odstavkom 155. člena Zakona o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE in 23/24) v postopku izdelave nacionalnega registra izpustov in prenosov onesnaževal, pripravljenega skladno z zahtevami Protokola PRTR.  b.) Slovenija je v postopku izdelave nacionalnega registra emisij in prenosov onesnaževal, ki bo izpolnjeval merila Protokola PRTR. V tem trenutku so informacije o emisijah in prenosih onesnaževal slovenskih podjetij na voljo v Portalu industrijskih emisij. Obveznost in minimalni nabor onesnaževal o katerih so upravljavci naprav dolžni poročati so določeni z okoljevarstvenimi dovoljenji. Upravljavci naprav pa v svojih poročilih PRTR poročajo tudi o količinah onesnaževal, ki so nižje od pragov poročanja v Portal industrijskih emisij. Na nacionalni ravni se podatki o onesnaževalih zbirajo ob predložitvi obratovalnih monitoringov emisij v zrak in vode ter v okviru poročil o ravnanju z odpadki. Podatki o emisijah snovi so v okviru informacijskega sistema okolja, javno dostopni javnosti na spletni strani [Agencije Republike Slovenije za okolje](https://www.gov.si/drzavni-organi/organi-v-sestavi/agencija-za-okolje/).  c.) Že iz splošnih ustavnih določb, ki opredeljujejo Slovenijo kot pravno državo in temeljnih ustavnih določb, kot na primer načelo enakega varstva pravic, pravica do sodnega varstva, pravna jamstva v kazenskem postopku itd., izhaja, da v RS tisti, ki uresničuje svoje pravice v skladu s Aarhuško konvencijo, zaradi tega ne sme biti na noben način kaznovan, sodno preganjan ali drugače oviran.  Slovenija še nima samostojne zakonodaje na tem področju. Predvideva pa se, da bo Direktiva (EU) 2019/1937 Evropskega parlamenta in Sveta z dne 23. oktobra 2019 o zaščiti oseb, ki prijavijo kršitve prava Unije, v slovenski pravni red prenesena s posebnim zakonom.  Že sedaj področje zaščite prijavitelja delno (glede prijave domnevne korupcije) ureja Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20). Ta Komisijo za preprečevanje korupcije pooblašča za sprejem ukrepov za zaščito prijaviteljev. V 23. do 25. členu med drugim omogoča zaščito prijavitelja po zakonu, ki ureja zaščito prič in pravno pomoč v primerih, ko je prijavitelj izpostavljen povračilnim ukrepom delodajalca.  Pomembne so tudi določbe o možnosti anonimne prijave v inšpekcijskih, prekrškovnih in postopkih za pregon kaznivih dejanj ter določeni primeri anonimnosti postopka pravnega varstva (na primer anonimnost pobude za presojo ustavnosti in zakonitosti predpisa pred ustavnim sodiščem).  d.) Slovenski nacionalni register emisij in prenosov onesnaževal je integriran v obstoječe informacijske sisteme, ki sicer omogočajo izvajanje poročanja.  e.) Slovenski nacionalni register emisij in prenosov onesnaževal, ki bo začel delovati v prvem trimesečju leta 2025 bo imel funkcionalnosti kot so zahtevane s 5. členom PRTR Protokola in bo omogočal iskanje glede na njegovo zemljepisno lego naprave, upravljavca, dejavnost, onesnaževalo oziroma odpadke, posamezne dele okolja v katero se onesnaževalo izpušča ter kraj prenosa.  f.) Slovenski nacionalni register emisij in prenosov onesnaževal bo dostopen na spletni strani [Agencije Republike Slovenije za okolje](https://www.gov.si/drzavni-organi/organi-v-sestavi/agencija-za-okolje/).  g.) Slovenski nacionalni register emisij in prenosov onesnaževal bo imel na voljo povezavo do registrov PRTR drugih podpisnic Protokola. |

**7. člen**

|  |
| --- |
| **Naštejte zakonodajne, ureditvene in druge ukrepe, s katerimi se izvaja 7. člen (obveznosti poročanja).** |
| Opišite ali opredelite kot primerno: |
| a) v zvezi s **prvim odstavkom**, ali nacionalni sistem določa obveznosti poročanja iz pododstavka a prvega odstavka ali tiste iz pododstavka b prvega odstavka; |
| b) v zvezi s **prvim, drugim in petim odstavkom**, ali mora zahteve glede poročanja izpolniti lastnik industrijskega kompleksa ali upravljavec; |
| c) v zvezi s **prvim odstavkom in prilogo I** vse razlike med seznamom dejavnosti, za katere se zahteva poročanje v skladu s protokolom, ali z njimi povezanimi mejnimi vrednostmi ter seznamom dejavnosti in z njimi povezanimi mejnimi vrednostmi, o katerih je treba poročati v skladu z nacionalnim sistemom RIPO; |
| d) v zvezi s **prvim odstavkom in prilogo II** vse razlike med seznamom onesnaževal, za katera se zahteva poročanje v skladu s protokolom, ali z njimi povezanimi mejnimi vrednostmi ter seznamom onesnaževal in z njimi povezanimi mejnimi vrednostmi, o katerih je treba poročati v skladu z nacionalnim sistemom RIPO; |
| e) v zvezi s **tretjim odstavkom in prilogo II**, ali za katero koli posamezno onesnaževalo ali onesnaževala, našteta v prilogi II protokola, pogodbenica uporablja mejno vrednost, ki je drugačna od navedene v odgovorih na odstavek a zgoraj, in če da, zakaj; |
| f) v zvezi s **četrtim odstavkom** pristojni organ, določen za zbiranje informacij o izpustih onesnaževal iz razpršenih virov iz sedmega in osmega odstavka; |
| g) v zvezi s **petim in šestim odstavkom** kakršno koli razliko med obsegom informacij, ki jih morajo sporočiti lastniki ali upravljavci v skladu s protokolom, in informacij, zahtevanih v skladu z nacionalnim sistemom RIPO, ter ali nacionalni sistem poročanja o prenosih temelji na posameznih onesnaževalih (točka i pododstavka d petega odstavka) ali vrstah odpadkov (točka ii pododstavka d petega odstavka); |
| h) v zvezi s **četrtim in sedmim odstavkom,** ali so bili razpršeni viri vključeni v register, kateri razpršeni viri so bili vključeni ter kako jih uporabniki lahko iščejo in prepoznavajo z ustrezno prostorsko razpršenostjo; ali če niso bili vključeni, navedite informacije o ukrepih, za začetek poročanje o razpršenih virih; |
| (i) v zvezi z **osmim odstavkom** vrste metodologij, uporabljenih za pridobivanje informacij o razpršenih virih. |
| Odgovor:  a.) Upravljavci naprav poročajo v Slovenski nacionalni register emisij in prenosov onesnaževal z upoštevanjem določil Uredbe E-PRTR, ki vsebuje zahteve iz prvega odstavka 7. člena predmetnega protokola.  b.) V skladu z Uredbo E-PRTR, ki vsebuje zahteve za poročanje podatkov mora poročilo izdelati upravljavec naprave.  c.) Razlik med seznamom dejavnosti za katere je obvezno poročanje v skladu s protokolom, ali z njim povezanimi pragovi, in seznamom dejavnosti in z njimi povezanimi pragovi za poročanje v Slovenski nacionalni register emisij in prenosov onesnaževal, ni.  d.) Seznam onesnaževal za katere se zahteva poročanje v skladu s protokolom, in z njimi povezanimi pragovi je ožji od seznama onesnaževal za katera se poroča v Slovenski nacionalni register emisij in prenosov onesnaževal, in sicer za Oktilfenol in oktilfenol etoksilat, Fluoranten, Izodrin, Heksabromobifenil in Benzo(g,h,i)perilen.  e.) Pragovi za poročanje o emisijah posameznih onesnaževala so enaki pragovom za poročanje iz PRTR Protokola.  f.) Podatke o izpustih onesnaževal iz razpršenih virov zbira Agencija RS za okolje.  g.) Poročanje o prenosu odpadkov izven kraja nastanka temelji na evropskem seznamu odpadkov in se izvaja v skladu petim in šestim odstavkom 7. člena PRTR Protokola.  h.) De-agregirani podatki o razpršenih emisijah v zrak in vode še niso na voljo. Tehničnih težav za vključevanje dodatnih podatkov pa ni.  i.) Za pripravo de-agregiranih podatkov o razpršenih virih emisije bomo uporabili pristop kot je uporabljen pri pripravi tovrstnih podatkov v [Evropskem portalu industrijskih emisij](https://industry.eea.europa.eu/download). |

**8. člen**

|  |
| --- |
| **Za vsak krog poročanja po zadnjem nacionalnem poročilu o izvajanju (ali dnevu začetka veljavnosti protokola), prosimo, navedite:** |
| a) leto poročanja (koledarsko leto, na katero se sporočene informacije nanašajo); |
| b) rok(-e), do katerega/katerih so morali lastniki ali upravljavci industrijskih kompleksov poročati pristojnemu organu; |
| c) datum, do katerega so morale biti informacije javno dostopne prek registra, ob upoštevanju zahtev **8. člena** (krog poročanja); |
| d) ali so bili različni roki za poročanje industrijskih kompleksov in javno dostopnost informacij prek registra izpolnjeni v praksi; če so bili zamujeni, razloge zanje; |
| e) ali so bile za lažje vključevanje informacij, ki so zahtevane za nacionalni register, uporabljene metode elektronskega poročanja, in če so bile te metode uporabljene, delež elektronskega poročanja po industrijskih kompleksih in uporabniške programe, ki so bili uporabljeni za podporo takemu poročanju. |
| *Odgovor:*  a.) Zbrani so podatki od leta 2007 dalje, zadnji poročani podatki, so iz 31. 3. 2024 ter vključujejo podatke za leto 2023.  b.) Upravljavci so dolžni poročati do 31. marca tekočega leta za preteklo koledarsko leto.  c.) Podatki, ki izhajajo iz poročil upravljavcev bodo v Slovenskem nacionalnem registru emisij in prenosov onesnaževal na voljo devet mescev po izvedenem poročanju.  d.) Vsa poročanja imajo enak rok in sicer 31. 3., tako da variacij zaradi različnih rokov ni. Upravljavci poročajo v roku, zamud pri poročanju ni.  e.) Za namene poročanja uporabljamo orodja, ki jih je s tem namenom pripravila Evropska okoljska Agencija. |

**9. člen**

|  |
| --- |
| **Opišite zakonodajne, ureditvene in druge ukrepe, ki zagotavljajo zbiranje podatkov in vodenje evidenc ter določanje vrst metodologij, uporabljenih pri zbiranju informacij o izpustih in prenosih, v skladu z 9. členom (zbiranje podatkov in vodenje evidenc).** |
| *Odgovor:*  Zbiranje podatkov o izpustih in prenosih onesnaževal je urejeno v skladu z Uredbo E-PRTR in predpisi, ki urejajo prve meritve in obratovalni monitoring odpadnih vod, prve meritve in obratovalni monitoring emisij snovi v zrak iz nepremičnih virov onesnaževanja ter ravnanje z odpadki.  Upravljavci naprav pa uporabljajo tudi Priročnik za poročanje v E-PRTR. |

**10. člen**

|  |
| --- |
| **Opišite predpise, postopke in mehanizme za zagotavljanje kakovosti podatkov v nacionalnem registru izpustov in kaj so ti razkrili glede kakovosti sporočenih podatkov ob upoštevanju zahtev iz 10. člena (ocenjevanje kakovosti).** |
| *Odgovor:*  V okviru zagotavljanja kakovosti podatkov se poročani podatki za registra E-PRTR na ravni upravljavcev primerjajo s podatki iz preteklega in predpreteklega leta ter podatki, ki so poročani v okviru prvih meritve in obratovalnih monitoringov odpadnih voda, prvih meritve in obratovalnih monitoring emisij snovi v zrak iz nepremičnih virov onesnaževanja ter podatkov o ravnanju z odpadki. |

**11. člen**

|  |
| --- |
| **Opišite, kako je omogočen dostop javnosti do informacij v registru ob upoštevanju zahtev iz 11. člena (dostop javnosti do informacij).** |
| *Odgovor:*  Slovenski nacionalni register emisij in prenosov onesnaževal bo dostopen na spletni strani [Agencije Republike Slovenije za okolje](https://www.gov.si/drzavni-organi/organi-v-sestavi/agencija-za-okolje/).  . |

**12. člen**

|  |
| --- |
| **Če so kakršne koli informacije iz registra zaupne, navedite vrste informacij, ki so lahko zadržane, in kako pogosto so zadržane, ob upoštevanju zahtev iz 12. člena (zaupnost).** **Navedite opombe o praktičnih izkušnjah in izzivih, ki ste jih ugotovili pri obravnavi zahtev za zaupnost, zlasti v zvezi z zahtevami iz drugega odstavka.** |
| *Odgovor:*  V okviru izvedenih poročanj še ni bilo izpostavljene zahteve po zaupnosti posameznih podatkov. |

**13. člen**

|  |
| --- |
| **Opišite možnosti za udeležbo javnosti pri oblikovanju nacionalnega sistema PRTR v skladu s 13. členom (sodelovanje javnosti pri oblikovanju nacionalnih registrov izpustov in prenosov onesnaževal) ter vse ustrezne izkušnje z udeležbo javnosti pri razvoju sistema.** |
| *Odgovor:*  Oblika in vsebina slovenskega nacionalnega registra emisij in prenosov onesnaževal je predstavljena Svetu za trajnostni razvoj in varstvo okolja. Nevladne organizacije, predstavnike akademskih institucij in podjetij zastopane v svetu, so pozvane k sodelovanju pri oblikovanju nacionalnega sistema PRTR ter zaprošene, da k sodelovanju povabijo tudi druge zainteresirane okoljske nevladne organizacije. |

**14. člen**

|  |
| --- |
| **Opišite postopek nadzora, določen z zakonom, do katerega imajo dostop vsi posamezniki, če menijo, da je bila njihova zahteva za informacije prezrta, neupravičeno zavrnjena ali sicer ne obravnavana v skladu z določbami 14. člena (dostop do pravnega varstva), in kakršno koli njegovo uporabo.** |
| *Odgovor:*  Dostop do informacij javnega značaja določa Zakon o dostopu do informacij javnega značaja. (<http://pisrs.si/Pis.web/pregledPredpisa?id=ZAKO3336>) Informacije javnega značaja so prosto dostopne pravnim ali fizičnim osebam.  Zoper odločbo, s katero je organ odločil o zahtevi za dostop ali ponovno uporabo, ter zoper sklep, s katerim je organ zahtevo zavrgel, ima prosilec pravico do pritožbe. O pritožbi odloča Informacijski pooblaščenec. Postopek s pritožbo se izvaja po določbah zakona, ki ureja splošni [upravni postopek](https://pisrs.si/pregledPredpisa?id=ZAKO1603). |

**15. člen**

|  |
| --- |
| **Opišite, kako pogodbenica spodbuja ozaveščanje javnosti o svojem registru izpustov in navedite podrobnosti v skladu s 15. členom (krepitev zmogljivosti) o:** |
| a) prizadevanjih za ustrezno krepitev zmogljivosti v javnih organih in telesih ter usmeritvah, da jim pomagajo pri opravljanju nalog iz protokola; |
| b) pomoči in usmerjanju javnosti pri dostopanju do nacionalnega registra in razumevanju uporabe informacij, ki jih vsebuje. |
| *Odgovor:*  a.) Agencija Republike Slovenije za okolje, ima zagotovljene ustrezne finančne in kadrovske resurse, zadostne za razvoj in upravljanje registra emisij in prenosov onesnaževal.  b.) Agencija Republike Slovenije za okolje ima vzpostavljeno službo za tehnično in vsebinsko podporo občanom pri uporabi registra emisij in prenosov onesnaževal. Uporaba registra in njegov pomen pa se spodbuja v aktivnostih Agencije, povezanimi s predstavitvami podatkov o onesnaževanju okolja. |

**16. člen**

|  |
| --- |
| **Opišite, kako je pogodbenica sodelovala in pomagala drugim pogodbenicam ter spodbujala sodelovanje med ustreznimi mednarodnimi organizacijami, če je to bilo ustrezno, zlasti:** |
| a) pri mednarodnih dejavnostih v podporo uresničevanja namena tega protokola v skladu s **pododstavkom a prvega odstavka**; |
| b) pri vzpostavljanju nacionalnih sistemov po tem protokolu na podlagi medsebojnih sporazumov med pogodbenicami v skladu s **pododstavkom b prvega odstavka**; |
| c) z izmenjavo informacij o izpustih in prenosih v obmejnih območjih po tem protokolu v skladu s **pododstavkom c prvega odstavka**; |
| d) z izmenjavo informacij o prenosih med pogodbenicami po tem protokolu v skladu s **pododstavkom d prvega odstavka**; |
| e) z zagotavljanjem tehnične pomoči v zvezi s tem protokolom pogodbenicam, ki so države v razvoju, in pogodbenicam, katerih gospodarstvo je v prehodu, v skladu s **pododstavkom c drugega odstavka**. |
| *Odgovor:*  Slovenija v preteklosti ni sodelovala z drugimi državami pogodbenicami na temo izvajanja protokola. |

|  |
| --- |
| **Navedite vse druge pripombe v zvezi z izvajanjem pogodbenice ali pri podpisnicah v zvezi s pripravami na izvajanje protokola.**  **Pogodbenice in podpisnice so pozvane, naj opredelijo vse izzive ali ovire, na katere so naletele pri ustanavljanju registra ter zbiranju in vnašanju podatkov v register.** |
| *Odgovor:*  Slovenija že od leta 2007 uspešno zbira podatke pri upravljavcih naprav, ki so dolžni poročati v Register izpustov in prenosov onesnaževal. V začetku leta 2025 bomo vzpostavili tudi lastni spletni portal za namen predstavitve zbranih podatkov javnosti. S tem bomo odstranili še zadnjo oviro, pri izvajanju protokola. |